Phokis — Delphi — 170-157/156 BC
Region: Central Greece (IG VII-IX) — Delphi 

αρχο[ντο]ς κλεωνος μηνος ιλαιου απεδοτο σωπολις ασανδρου δε[λ]φος τ[ωι] απολλωνι τωι πυθιωι σωμα γυναικειον αι ονομα αντιγονα σ[υ]νευδοκεοντος και του υιου ασανδρου αργυριου μναν τριων καθως επιστευσε αντιγονα τωι θεωι ταν ωναν εφ ωι ελευθερα ειμεν και ανεφαπτος απο παντων τον παντα βιον. παραμενετω δε αντιγονα παρα σωπολιν εως κα ζη σωπολις ποιουσα το ποτιτασσομενον παν το δυνατον ανενκλητως ει δε κα μη ποιη κυριος εστω σωπολις κολαζων αντιγοναν ωι κα θεληι τροπωι η αλλος ον κα σωπολις κελευηι. βεβαιωτηρες κατα τον νομον ασανδρος σωπολιος και αστοξενος διονυσιου. ει δε τις αυτας εφαπτοιτο επι καταδουλισμωι κυριος εστω συλεων ο παρατυχων ως ελευθεραν ουσαν αζαμιος ων και ανυποδικος πασας δικας και ζαμιας. μαρτυροι οι ιε[ρ]εις αμυντας ταραντινος καλλιερος καλλιας εμμενιδα αιακιδας βαβυλου αρχελαος πυθοφανεος αμυνεας.